als_Latn dik_Latn sag_Latn
Djali është gjetur nga disa shqiptarë, të cilët kanë dyshuar se bëhet fjalë për Marteo Bejaj, 15-vjeçarin nga Vlora që u zhduk në rrethana misterioze në vitin 2011 nga familja e tij. Rasti i Marteos u paraqit në shumë media, e madje edhe në emisionin "Njerëz të Humbur". Familjarët e kërkuan dhe e kërkojnë edhe sot e kësaj dite, por nuk kanë arritur kurrë ta gjejnë.
E kontaktuar nga JOQ.al, motra e Marteos, Fabjola, pasi u njoh me djalin në foto e në video si dhe pasi foli edhe me personat që kanë gjetur djaloshin në një azil në Francë, thotë me bindje se nuk është vëllai i saj.
Ndërkaq, djemtë ngulmojnë të thonë se personi është Marteo Bejaj, pasi ai emocionohet e nis të kujtojë fragmente nga jeta e tij, kur i tregojnë video të motrës e mamasë, të cilat i gjejnë lehtësisht në internet. Me aq sa mban mend, ndër të tjera djali u ka treguar se e kanë rrëmbyer nga shtëpia një ditë të bukur, e kanë futur në makinë dhe e kanë dërguar në Shkodër, ku ka jetuar për disa kohë. Më pas e kanë çuar në Greqi, nga aty në Gjermani dhe nga Gjermania ka përfunduar në Francë, në një azil.
Në letërnjoftimin që djali i mitur mban me vete, është i shënuar emri Robert Preknicaj, datëlindja e vitit 2000. Nga një kontroll i bërë në rrjetet sociale, rezulton një llogari e hapur me këtë emër dhe me foton e djalit, e cila ka qenë aktive deri në vitin 2014 dhe duke qenë se vetë djali pohon se ka 3-4 vite i humbur, gjërat përputhen, por nga ana tjetër, djemtë që kanë gjetur "Robertin" ngulmojnë të thonë se ai është Marteo, duke qenë se në bisedë e sipër kanë kuptuar nga shumë detaje që ai është rritur në jug të Shqipërisë dhe ndoshta i kanë ndryshuar dokumentat.
Djali pohon me gojën e tij se i kanë dhënë herë pas here ilaçe që ai të harrojë e të mos mbajë mend asnjë detaj nga jeta e tij.
Gjeni më poshtë një pjesë të rrëfimit që i riu ka bërë në videon dërguar pranë JOQ.al.
Djemtë e pyesin dhe nëse i kujtohet ndonjë person i familjes së tij, e ai përgjigjet:
Ne nuk dimë të themi se kush është ky person, nëse quhet Robert apo Marteo, por nëse dikush e njeh atë apo familjarët e tij, nëse shteti ka dijeni apo denoncim për këtë fëmijë, të reagojë sa më parë, pasi gjendja e tij emocionale dhe mendore është e rënduar./JOQ.al/
als_Latn als_Latn als_Latn als_Latn als_Latn als_Latn als_Latn als_Latn